

**Мемлекеттік қызмет көрсету регламенттерін бекіту туралы**

***Күшін жойған***

Қарағанды облысы Балқаш қаласы әкімдігінің 2012 жылғы 16 тамыздағы N 30/01 қаулысы. Қарағанды облысының Әділет департаментінде 2012 жылғы 13 қыркүйекте N 1935 тіркелді. Күші жойылды - Қарағанды облысы Балқаш қаласы әкімдігінің 2013 жылғы 13 мамырдағы N 16/04 қаулысымен

      Ескерту. Күші жойылды - Қарағанды облысы Балқаш қаласы әкімдігінің 13.05.2013 N 16/04 қаулысымен.

      Қазақстан Республикасының "Әкімшілік рәсімдер туралы" 2000 жылғы 27 қарашадағы және "Қазақстан Республикасындағы жергілікті мемлекеттік басқару және өзін-өзі басқару туралы" 2001 жылғы 23 қаңтардағы Заңдарына сәйкес Балқаш қаласының әкімдігі **ҚАУЛЫ ЕТЕДІ:**

      1. Қоса берілген мемлекеттік қызмет көрсету регламенттері бекітілсін:

      1) "Жеке қосалқы шаруашылықтың болуы туралы анықтама беру" мемлекеттік қызмет көрсету регламенті;

      2) "Жануарға ветеринариялық паспорт беру" мемлекеттік қызмет көрсету регламенті;

      3) "Ветеринариялық анықтама беру" мемлекеттік қызмет көрсету регламенті.

      2. Осы қаулының орындалуын бақылау қала әкімінің орынбасары Махмут Садуакасулы Жарылгапқа жүктелсін.

      3. Осы қаулы алғаш ресми жарияланғаннан күннен кейін күнтізбелік 10 күн өткеннен соң қолданысқа енгізіледі.

*Қала әкімі                                 Н. Аубакиров*

Балқаш қаласы әкімдігінің

2012 жылғы 16 тамыздағы

N 30/01 қаулысымен

бекітілген

 **"Жеке қосалқы шаруашылықтың болуы туралы анықтама беру"**
**мемлекеттік қызмет көрсету регламенті**

 **1. Негізгі ұғымдар**

      1. Осы "Жеке қосалқы шаруашылықтың болуы туралы анықтама беру" мемлекеттік қызмет көрсету регламентінде (бұдан әрі – Регламент) келесі түсініктер пайдаланылады:

      1) жауапты орындаушы – уәкілетті органның маманы;

      2) орталық – Қазақстан Республикасының Көлік және коммуникация министрлігінің Мемлекеттік қызметтерді автоматтандыруды бақылау және халыққа қызмет көрсету орталықтарының қызметін үйлестіру комитетінің "Халыққа қызмет көрсету орталығы" шаруашылық жүргізу құқығындағы республикалық мемлекеттік кәсіпорны Қарағанды облысы бойынша филиалының Балқаш қаласындағы бөлімі;

      3) тұтынушы – жеке тұлға;

      4) уәкілетті орган – аудандық маңызы бар қала, кент, ауыл (село), ауылдық (селолық) округі әкімінің аппараты, облыстық маңызы бар қалалардың ауыл шаруашылығы бөлімдері.

 **2. Жалпы ережелер**

      2. Осы Регламент "Әкімшілік рәсімдер туралы" Қазақстан Республикасының 2000 жылғы 27 қарашадағы Заңының 9-1 бабына және "Жеке қосалқы шаруашылықтың болуы туралы анықтама беру" мемлекеттік қызмет стандартын бекіту туралы" Қазақстан Республикасы Үкіметінің 2009 жылғы 31 желтоқсандағы N 2318 қаулысына сәйкес әзірленді.

      3. Мемлекеттік қызмет осы Регламентке 1-қосымшада көрсетілген уәкілетті органдармен, сондай-ақ баламалы негізде осы Регламентке 2-қосымшада көрсетілген Орталықпен көрсетіледі.

      4. Көрсетілетін мемлекеттік қызмет нысаны: автоматтандырылмаған.

      5. Мемлекеттік қызмет "Мемлекеттiк атаулы әлеуметтiк көмек туралы" Қазақстан Республикасының 2001 жылғы 17 шiлдедегi Заңының 3-бабы 1-тармағының 3) тармақшасы, және "Жеке және заңды тұлғаларға көрсетiлетiн мемлекеттiк қызметтердiң тiзiлiмiн бекiту туралы" Қазақстан Республикасы Үкiметiнiң 2010 жылғы 20 шiлдедегi N 745 қаулысы негiзiнде көрсетiледi.

      6. Мемлекеттік қызмет көрсетудің нәтижесі жеке қосалқы шаруашылықтың болуы туралы анықтама (қағаз жеткізгіште) не мемлекеттік қызмет ұсынудан бас тарту туралы дәлелді жауап болып табылады.

      7. Мемлекеттік қызмет қағаз жеткізгіште тегін көрсетіледі.

 **3. Мемлекеттік қызметті көрсету**
**тәртібіне қойылатын талаптар**

      8. Мемлекеттік қызмет көрсету мәселелері бойынша, сондай-ақ, мемлекеттік қызмет көрсету барысы туралы ақпаратты мекенжайлары осы Регламентке 1 және 2-қосымшаларда көрсетілген уәкілетті органнан және Орталықтан, сонымен қатар Балқаш қаласы әкімдігінің интернет-ресурстарынан алуға болады.

      9. Мемлекеттік қызмет көрсету мерзімдері:

      1) тұтынушы уәкілетті органға өтініш берген кезде:

      мемлекеттік қызмет өтініш берілген сәттен бастап ұсынылады;

      мемлекеттік қызметті алғанға дейінгі күтудің ең жоғары шекті уақыты – 10 (он) минуттан аспайды;

      мемлекеттік қызметті тұтынушыға қызмет көрсетудің ең жоғары шекті уақыты – 10 (он) минуттан аспайды.

      2) тұтынушы Орталыққа өтініш берген кезде:

      тұтынушының осы Регламенттің 14-тармағында көрсетілген қажет құжаттарды тапсырған сәтінен бастап мемлекеттік қызметті көрсету мерзімі 2 (екі) жұмыс күннен аспайды;

      мемлекеттік қызметті алғанға дейінгі күтудің ең жоғары шекті уақыты – 10 (он) минуттан аспайды;

      мемлекеттік қызметті тұтынушыға қызмет көрсетудің ең жоғары шекті уақыты – 10 (он) минуттан аспайды.

      10. Мемлекеттік қызметті уәкілетті органда демалыс және мереке күндерінен басқа жұмыс күндері, сағат 13.00-ден 14.00-ге дейінгі түскі үзіліспен сағат 9.00-ден 18.00-ге дейін көрсетеді. Қабылдау алдын ала жазылусыз және тездетілген қызмет көрсетусіз кезек күту тәртібімен жүзеге асырылады;

      Мемлекеттік қызметті Орталықпен демалыс және мереке күндерінен басқа жұмыс күндері, сағат 9.00-ден 20.00-ге дейін үзіліссіз ұсынады. Қабылдау алдын ала жазылусыз және тездетілген қызмет көрсетусіз кезек күту тәртібімен жүзеге асырылады.

      11. Келесі жағдайларда тұтынушыға мемлекеттік қызмет ұсынудан бас тартылады:

      1) осы Регламенттің 14-тармағында көрсетілген құжаттардың толық емес пакетін ұсынғанда;

      2) уәкілетті органның шаруашылық кітабында жеке қосалқы шаруашылықтың болуы туралы деректер жоқ болғанда.

      12. Мемлекеттік қызметті алу үшін тұтынушымен өтініш жасаған сәттен мемлекеттік қызметтің нәтижесін беру сәтіне дейін мемлекеттік қызметті көрсету кезеңдері:

      1) тұтынушы уәкілетті органға жүгінеді немесе Орталыққа өтініш береді;

      2) Орталықтың инспекторы өтінішті тіркеуді жүргізеді және Орталықтың жинақтау бөлімінің инспекторына береді;

      3) Орталықтың жинақтау бөлімінің инспекторы құжаттардың тiзiлiмiн әзірлейді және уәкілетті органға жолдайды;

      4) жауапты орындаушы құжаттарды тексереді, қызмет көрсету нәтижесін ресiмдейдi, дәлелді бас тартуды немесе анықтаманы дайындайды, мемлекеттік қызмет көрсету нәтижесін Орталыққа немесе тұтынушыға жолдайды;

      5) Орталықтың инспекторы тұтынушыға анықтаманы немесе дәлелді бас тартуды береді.

      13. Мемлекеттік қызметті көрсету үшін тұтынушының құжаттарын қабылдауды бір тұлға уәкілетті органның және Орталықтың жұмыс кестесінің негізінде жұмыс күні бойы жүзеге асырады.

 **4. Мемлекеттік қызметтерді көрсету үрдісінде әрекет**
**(өзара әрекет) тәртібінің сипаттамасы**

      14. Мемлекеттік қызметті алу үшін тұтынушы келесі құжаттарды ұсынады:

      1) уәкілетті органға өтініш жасаған кезде тұтынушы жеке куәлігін ұсынумен ауызша түрде жүгінеді;

      2) орталыққа өтініш жасаған кезде:

      еркін нысандағы өтініш;

      салыстырып тексеру үшін түпнұсқасын ұсынумен жеке куәліктің көшірмесі.

      15. Орталық арқылы мемлекеттік қызметті алу үшін: тұтынушы осы Регламенттің 14-тармағында көрсетілген құжаттарды осы Регламентке 2-қосымшада көрсетілген мекенжай бойынша Орталықтың лауазымды адамдарына тапсырады.

      16. Орталықта тұтынушыға мемлекеттік қызметті алу үшін тұтынушының барлық қажет құжаттарды тапсырғандығын растайтын анықтама беріледі, онда Орталықтың мөртабаны мен тұтынушының мемлекеттік қызметті алу күні қамтылады.

      17. Мемлекеттік қызмет тұтынушының жеке өзі келген кезде ұсынылады.

      18. Мемлекеттік қызмет көрсету үдерісінде келесі құрылымдық-функционалдық бірліктер (бұдан әрі – ҚФБ) тартылады – мемлекеттік қызмет көрсету үдерісіне қатысатын уәкілетті органның және Орталықтың жауапты тұлғалары:

      1) Орталықтың инспекторы;

      2) Орталықтың жинақтау бөлімінің инспекторы;

      3) уәкілетті органның басшылығы;

      4) уәкілетті органның жауапты орындаушысы.

      19. Әр әкімшілік әрекеттің, әр ҚФБ әкімшілік әрекеттер реттілігін және өзара әрекетінің мәтінді кестелік сипаттамасы осы Регламентке 3-қосымшада келтірілген.

      20. Мемлекеттік қызмет көрсету үдерісіндегі әкімшілік әрекеттердің функционалдық өзара әрекетінің сызбасы осы Регламентке 4-қосымшада келтірілген.

 **5. Мемлекеттік қызметті көрсететін**
**тұлғалардың жауапкершілігі**

      21. Уәкілетті органның және Орталықтың басшысы (бұдан әрі – лауазымды тұлғалар) мемлекеттік қызмет көрсетуге жауапты тұлға болып табылады.

      Лауазымды тұлғалар Қазақстан Республикасының заңнамасына сәйкес белгіленген мерзімде мемлекеттік қызмет көрсетуді жүзеге асыруға жауапты болады.

"Жеке қосалқы шаруашылықтың

болуы туралы анықтама беру"

мемлекеттік қызмет көрсету

регламентіне

1-қосымша

 **Уәкілетті органдардың тізімі**

|  |  |  |  |  |
| --- | --- | --- | --- | --- |
| N | Мекеме атауы | Елдi мекен атауы | Байланыс телефоны | Заңды мекенжайы |
| 1 | 2 | 3 | 4 | 5 |
| Балқаш қаласы  |
| 1 | "Балқаш қаласының ауыл шаруашылығы және ветеринария бөлімі" ММ | Балқаш қаласы | 8 (71036)-4-41-62 | 100300, Балқаш қаласы, Уалиханов көшесі, 5, кабинет N 10 |
| 2 | "Қоңырат кенті әкiмiнiң аппараты" ММ | Қоңырат кенті | 8 (71036)-6-44-17 | 100300, Балқаш қаласы, Қоңырат кенті, Зайцев көшесі, 20-1 |
| 3 | "Гүлшат кенті әкiмiнiң аппараты" ММ | Гүлшат кенті | 8 (71036)-5-39-53 | 100300, Балқаш қаласы, Гүлшат кенті, Ағыбай батыр көшесі |
| 4 | "Саяқ кенті әкiмiнiң аппараты" ММ | Саяқ кенті | 8 (71041)-3-53-08 | 100300, Балқаш қаласы, Саяқ кенті, Парковая көшесі, 5 |

      Ескерту: ММ – мемлекеттік мекеме.

"Жеке қосалқы шаруашылықтың

болуы туралы анықтама беру"

мемлекеттік қызмет көрсету

регламентіне

2-қосымша

 **Халыққа қызмет көрсету орталықтарының, оның филиалдары**
**мен өкілдіктерінің тізімі**

|  |  |  |  |
| --- | --- | --- | --- |
| N | Атауы | Орналасқан мекенжайы | Байланыс телефондары |
| 1 | 2 | 3 | 4 |
| Балқаш қаласы |
| 1 | Қазақстан Республикасының Көлік және коммуникация министрлігінің Мемлекеттік қызметтерді автоматтандыруды бақылау және халыққа қызмет көрсету орталықтарының қызметін үйлестіру комитетінің "Халыққа қызмет көрсету орталығы" шаруашылық жүргізу құқығындағы республикалық мемлекеттік кәсіпорны Қарағанды облысы бойынша филиалының Балқаш қаласындағы бөлімі | Балқаш қаласы, Бөкейханов көшесі, 20А | 8 (71036) 6-83-49 |

"Жеке қосалқы шаруашылықтың

болуы туралы анықтама беру"

мемлекеттік қызмет көрсету

регламентіне

3-қосымша

 **Әр әкімшілік әрекеттің, әр ҚФБ әкімшілік әрекеттер реттілігінің және өзара әрекетінің мәтінді кестелік сипаттамасы**

      1-кесте. ҚФБ әрекетінің сипаттамасы

|  |
| --- |
| Негізгі үдерістің іс-қимылдары (барысы, жұмыстар ағыны) |
| 1. | Іс-қимылдың (барысы, жұмыстар ағыны) N | 1 | 2 | 3 | 4 |
| 2. | ҚФБ атауы | Орталық инспекторы | Орталықтың жинақтау бөлiмiнiң инспекторы | Уәкілетті органның жауапты орындаушысы | Орталықтың инспекторы |
| 3. | Іс-қимылдың (үдерістің, операцияның, рәсімінің) атауы және олардың сипаттамасы | Құжаттарды қабылдау және тіркеу | Құжаттарды қарау және жинақтау | Құжаттарды қарау және анықтаманы немесе дәлелді бас тартуды әзірлеу | Анықтаманы немесе дәлелді бас тартуды тіркеу |
| 4. | Аяқталу нысаны (деректер, құжат, ұйымдастыру-өкiмдiк шешiм) | Орталық жинақтау бөлімінің инспекторына ұсыну | Уәкілетті органға жолдау | Анықтаманы немесе дәлелді бас тартуды Орталыққа не тұтынушыға жолдау | Анықтаманы немесе дәлелді бас тартуды беру |
| 5. | Орындалу мерзімдері | 10 минут | 1 жұмыс күн | 10 минут | 1 жұмыс күн |

      2 кесте. Пайдалану нұсқалары. Негізгі үдеріс – жеке қосалқы шаруашылықтың болуы туралы анықтама берілген жағдайда

|  |
| --- |
| Негізгі үдеріс (барысы, жұмыстар ағыны) |
| Орталық инспекторы | Орталықтың жинақтау бөлiмiнiң инспекторы | Уәкілетті органның жауапты орындаушысы | Уәкілетті органның басшылығы |
| 1. Құжаттарды қабылдау және тіркеу | 3. Құжаттарды қарау және жинақтау | 5. Құжаттарды қарау және анықтамаға әзірлеу | 7. Анықтамаға қол қою |
| 2. Орталықтың жинақтау бөлімінің инспекторына ұсыну | 4. Уәкілетті органға жолдау | 6. Уәкілетті органның басшылығына қол қоюға ұсыну | - |
| 9. Тұтынушыға беру | - | 8. Анықтаманы Орталыққа немесе тұтынушыға жолдау | - |

      3 кесте. Пайдалану нұсқалары. Баламалы үдеріс – жеке қосалқы шаруашылықтың болуы туралы анықтама беруден дәлелді бас тартқан жағдайда

|  |
| --- |
| Баламалы үдеріс (барысы, жұмыстар ағыны) |
| Орталық инспекторы | Орталықтың жинақтау бөлiмiнiң инспекторы | Уәкілетті органның жауапты орындаушысы | Уәкілетті органның басшылығы |
| 1. Құжаттарды қабылдау және тіркеу | 3. Құжаттарды қарау және жинақтау | 5. Құжаттарды қарау және дәлелді бас тартуды әзірлеу | 7. Дәлелді бас тартуға қол қою |
| 2. Орталықтың жинақтау бөлімінің инспекторына ұсыну | 4. Уәкілетті органға жолдау | 6. Уәкілетті органның басшылығына қол қоюға ұсыну |
 |
| 9. Тұтынушыға беру | - | 8. Дәлелді бас тартуды Орталыққа немесе тұтынушыға жолдау | - |

"Жеке қосалқы шаруашылықтың

болуы туралы анықтама беру"

мемлекеттік қызмет көрсету

регламентіне

4-қосымша

 **Мемлекеттік қызмет көрсету үдерісіндегі әкімшілік әрекеттердің функционалдық өзара әрекетінің сызбасы**



Балқаш қаласы әкімдігінің

2012 жылғы 16 тамыздағы

N 30/01 қаулысымен

бекітілген

 **"Жануарға ветеринариялық паспорт беру"**
**мемлекеттік қызмет көрсету регламенті**

 **1. Негізгі ұғымдар**

      1. Осы "Жануарға ветеринариялық паспорт беру" мемлекеттік қызмет көрсету регламентінде келесі түсініктер пайдаланылады:

      1) жауапты орындаушы – облыстық маңызы бар қаланың, аудандық маңызы бар қаланың, кенттің, ауылдың (селоның), ауылдық (селолық) округтің жергілікті атқарушы органы бөлімшесінің ветеринариялық дәрігері;

      2) тұтынушы – жеке және заңды тұлға;

      3) уәкілетті орган – облыстық маңызы бар қалалардың ветеринария бөлімі, аудандық маңызы бар қалалардың, кент, ауыл (село), ауылдық (селолық) округі әкімінің аппараты.

 **2. Жалпы ережелер**

      2. Осы Регламент "Әкімшілік рәсімдер туралы" Қазақстан Республикасының 2000 жылғы 27 қарашадағы Заңының 9-1 бабына және "Асыл тұқымды мал шаруашылығы және ветеринария саласындағы мемлекеттік қызметтер стандарттарын бекіту және Қазақстан Республикасы Үкіметінің 2010 жылғы 20 шілдедегі N 745 қаулысына өзгерістер мен толықтыру енгізу туралы" Қазақстан Республикасы Үкіметінің 2011 жылғы 29 сәуірдегі N 464 қаулысымен бекітілген "Жануарға ветеринариялық паспорт беру" мемлекеттік қызмет стандартына сәйкес әзірленді.

      3. Мемлекеттік қызмет мекенжайы осы Регламентке 1-қосымшада көрсетілген уәкілетті органмен көрсетіледі.

      4. Көрсетілетін мемлекеттік қызметтің нысаны: автоматтандырылмаған.

      5. Мемлекеттік қызмет "Ветеринария туралы" Қазақстан Республикасының 2002 жылғы 10 шілдедегі Заңының 10-бабы 2-тармағының 20) тармақшасының және 35-бабы 2-тармағының және "Ауыл шаруашылығы жануарларын бірдейлендіру ережесін бекіту туралы" Қазақстан Республикасы Үкіметінің 2009 жылғы 31 желтоқсандағы N 2331 қаулысының негізінде жүзеге асырылады.

      6. Көрсетілетін мемлекеттік қызметтің нәтижесі жануарға ветеринариялық паспортты (ветеринариялық паспорттың телнұсқасын, жануарға ветеринариялық паспорттың үзіндісін) (қағаздағы тасымалдағышта) беру не жазбаша түрдегі мемлекеттік қызмет көрсетуден бас тарту туралы дәлелді жауап болып табылады.

      7. Мемлекеттік қызмет ақылы жүзеге асырылады (жануарға ветеринариялық паспорттың бланкісін беру). Тұтынушы екінші деңгейдегі банктер немесе банк операцияларының жекелеген түрлерін жүзеге асыратын ұйымдар арқылы мемлекеттік сатып алу туралы конкурс нәтижесі бойынша анықталған бланктің құнын төлейді.

      Тұтынушы мемлекеттік қызметке ақы төлеу кезінде мынадай құжаттардың нысандарын толтырады:

      1) қолма-қол ақы төлеу тәсілі кезінде – ақы төлеу туралы түбіртек;

      2) "Қазақстан Республикасының аумағында төлем құжаттарын пайдалану және ақшаның қолма-қол жасалмайтын төлемдері мен аударымдарын жүзеге асыру ережесін бекіту туралы" Қазақстан Республикасының Ұлттық Банкі Басқармасының 2000 жылғы 25 сәуірдегі N 179 қаулысымен бекітілген Қазақстан Республикасының аумағында төлем құжаттарын пайдалану және ақшаның қолма-қол жасалмайтын төлемдері мен аударымдарын жүзеге асыру ережесіне (нормативтік құқықтық актілерді мемлекеттік тіркеу Тізілімінде N 1155 болып тіркелген) сәйкес қолма-қол жасалмайтын ақы төлеу тәсілі кезінде - төлем тапсырмасы.

 **3. Мемлекеттік қызметті көрсету тәртібіне**
**қойылатын талаптар**

      8. Мемлекеттік қызмет көрсету мәселелері бойынша, сондай-ақ, мемлекеттік қызмет көрсету барысы туралы ақпаратты мекенжайы осы Регламентке 1-қосымшада көрсетілген уәкілетті органнан, сонымен қатар Балқаш қаласы әкімдігінің интернет-ресурстарынан алуға болады.

      9. Мемлекеттік қызмет келесі мерзімдерде ұсынылады:

      1) жануарға ветеринариялық паспорт беру (жануарға ветеринариялық паспортынан үзінді беру) мерзімі, жануарға жеке нөмір берген сәттен бастап немесе оны беруден бас тартқанда - 3 (үш) жұмыс күн ішінде;

      2) жануарға ветеринариялық паспорттың телнұсқасын беру, жануар иесі жануарға ветеринариялық паспорттың жоғалғаны туралы өтініш берген күнінен бастап – 10 (он) жұмыс күн ішінде;

      3) мемлекеттік қызметті алушыға қызмет ұсынудың ең жоғарғы рұқсат етілетін күту уақыты 30 (отыз) минуттан аспайды;

      4) мемлекеттік қызметті алушыға ең жоғары рұқсат етілетін қызмет көрсету уақыты 40 (қырық) минуттан аспайды.

      10. Мемлекеттік қызмет "Қазақстан Республикасындағы мерекелер туралы" Қазақстан Республикасының 2001 жылғы 13 желтоқсандағы Заңында белгіленген демалыс және мереке күндерінен басқа, жұмыс күндері, сағат 9.00-ден 18.00-ге дейін, сағат 13.00-ден 14.00-ге дейінгі түскі үзіліспен ұсынылады. Қабылдау алдын-ала жазылусыз және тездетілген қызмет көрсетусіз, кезек күту тәртібімен жүзеге асырылады.

      11. Мемлекеттік қызметті көрсетуден бас тартуға, жануардың берілген бірдейлендіру нөмірі болмауы негіз болып табылады.

      12. Мемлекеттік қызметті алу үшін тұтынушы өтініш жасаған сәттен мемлекеттік қызметтің нәтижесін беру сәтіне дейін мемлекеттік қызметті көрсету кезеңдері:

      1) тұтынушы уәкілетті органға жүгінеді;

      2) уәкілетті органның жауапты орындаушысы түскен құжаттарды тексереді, мемлекеттік қызмет көрсетудің нәтижесін немесе дәлелді бас тартуды әзірлейді және рәсімдейді, тұтынушыға мемлекеттік қызмет көрсету нәтижесін береді.

      13. Мемлекеттік қызмет көрсету үшін тұтынушының құжаттарын қабылдауды бір тұлға уәкілетті органның жұмыс кестесінің негізінде күні бойы жүзеге асырады.

 **4. Мемлекеттік қызмет көрсету үдерісінде әрекеттер**
**тәртібінің сипаттамасы**

      14. Тұтынушы уәкілетті органға өтініш жасаған кезде:

      1) жануарға ветеринариялық паспорт алу кезінде тұтынушыға қажетті құжаттар өткізгенін растайтын құжат қажет емес;

      2) жануарға ветеринариялық паспорттың телнұсқасын (бұдан әрі – телнұсқа) немесе жануарға ветеринариялық паспорттан үзіндісін (бұдан әрі – үзінді) алу үшін жүгінген кезде, тұтынушының өтініші тіркеу журналына тіркеліп, мемлекеттік қызметті тұтынушыға күні мен уақыты, мерзімі және орны көрсетілген талон беріледі.

      15. Мемлекеттік қызметті алу үшін тұтынушы уәкілетті органға келесі құжаттарды тапсыруы қажет:

      1) жануарға ветеринариялық паспортты алу үшін тұтынушы жануарға ветеринариялық паспорттың бланкісінің құнын төлегенін растайтын құжатты береді. Бұдан басқа, жануарда - жануарға берілген бірдейлендіру нөмірі болуы қажет;

      2) ветеринариялық паспорттың телнұсқасын (жануарға ветеринариялық паспорттан үзінді) алу үшін тұтынушы;

      еркін нысандағы жазбаша өтініш;

      жануардың ветеринариялық паспортының жоғалған, бүлінген фактісін растайтын құжаттар (болған жағдайда) қоса береді.

      16. Мемлекеттік қызмет көрсету үдерісінде келесі құрылымдық-функционалдық бірліктер (бұдан әрі – ҚФБ) тартылады – мемлекеттік қызмет көрсету үдерісіне қатысатын уәкілетті органның жауапты тұлғалары:

      1) уәкілетті органның басшылығы;

      2) уәкілетті органның жауапты орындаушысы.

      17. Әр әкімшілік әрекеттің орындау мерзімі, әр ҚФБ әкімшілік әрекеттер реттілігі және өзара әрекетінің мәтінді кестелік сипаттамасы осы Регламентке 2-қосымшада келтірілген.

      18. Мемлекеттік қызмет көрсету үдерісіндегі әкімшілік әрекеттердің функционалдық өзара әрекет сызбасы және логикалық тәртібі осы Регламентке 3-қосымшада келтірілген.

 **5. Мемлекеттік қызметті көрсететін лауазымды**
**тұлғалардың жауапкершілігі**

      19. Уәкілетті органның басшысы (бұдан әрі – лауазымды тұлға) мемлекеттік қызмет көрсетуге жауапты тұлға болып табылады.

      Лауазымды тұлға Қазақстан Республикасының заңнамасына сәйкес белгіленген мерзімде мемлекеттік қызмет көрсетуді жүзеге асыруға жауапты болады.

"Жануарға ветеринариялық

паспорт беру" мемлекеттік

қызмет көрсету регламентіне

1-қосымша

 **Уәкілетті органдардың мекенжайлары**

|  |  |  |  |  |
| --- | --- | --- | --- | --- |
| N | Мекеме атауы | Елдi мекен атауы | Байланыс телефоны | Заңдымекенжайы |
| 1 | 2 | 3 | 4 | 5 |
| 1 | "Балқаш қаласының ауыл шаруашылығы және ветеринария бөлімі" ММ | Балқаш қаласы | 8 (71036)-4-41-62 | 100300, Балқаш қаласы, Уалиханов көшесі, 5, кабинет N 10 |
| 2 | "Қоңырат кенті әкiмiнiң аппараты" ММ | Қоңырат кенті | 8 (71036)-6-44-17 | 100300, Балқаш қаласы, Қоңырат кенті, Зайцев көшесі, 20-1 |
| 3 | "Гүлшат кенті әкiмiнiң аппараты" ММ | Гүлшат кенті | 8 (71036)-5-39-53 | 100300, Балқаш қаласы, Гүлшат кенті, Ағыбай-батыр көшесі |
| 4 | "Саяқ кенті әкiмiнiң аппараты" ММ | Саяқ кенті | 8 (71041)-3-53-08 | 100300, Балқаш қаласы, Саяқ кенті, Парковая көшесі, 5 |

      Ескерту: ММ – мемлекеттік мекеме.

"Жануарға ветеринариялық

паспорт беру" мемлекеттік

қызмет көрсету регламентіне

2-қосымша

 **Әр әкімшілік әрекеттің, әр ҚФБ әкімшілік әрекеттер реттелігінің және өзара әрекетінің мәтінді кестелік сипаттамасы**

      Кесте 1. ҚФБ әрекеттердің сипаттамасы.

|  |
| --- |
| Негізгі үдерістің іс-қимылдары (барысы, жұмыстар ағыны) |
| Іс-қимылдың (барысы, жұмыстар ағыны) N | 1 | 2 | 3 | 4 |
| ҚФБ атауы | Уәкілетті органның жауапты орындаушысы | Уәкілетті органның жауапты орындаушысы | Уәкілетті органның басшылығы | Уәкілетті органның жауапты орындаушысы |
| Іс-қимылдың (үдерістің, операцияның, рәсімінің) атауы және олардың сипаттамасы | Құжаттарды тіркеу | Құжаттарды қарау, паспортты, үзіндіні немесе дәлелді бас тартуды дайындау | Паспортты, үзіндіні немесе дәлелді бас тартуға қол қою | Паспортты, үзіндіні немесе дәлелді бас тартуды тұтынушыға беру |
| Аяқтаудың нысаны (деректер, құжат, ұйымдастыру- әкімшілік шешiм) | Құжаттарды қабылдағаны туралы талон беру | Паспортты, үзіндіні немесе дәлелді бас тартуды басшылыққа қол қоюға ұсыну |
 |
 |
| Орындалу мерзімдері | 30 минут | 2 жұмыс күн | 1 жұмыс күн | 40 минут |

|  |
| --- |
| Негізгі үдерістің іс-қимылдары (барысы, жұмыстар ағыны) |
| Іс-қимылдың (барысы, жұмыстар ағыны) N | 1 | 2 | 3 | 4 |
| ҚФБ атауы | Уәкілетті органның жауапты орындаушысы | Уәкілетті органның жауапты орындаушысы | Уәкілетті органның басшылығы | Уәкілетті органның жауапты орындаушысы |
| Іс-қимылдың (үдерістің, операцияның, рәсімінің) атауы және олардың сипаттамасы | Құжаттарды тіркеу | Құжаттарды қарап, телнұсқаны дайындау | Телнұсқаға қол қою | Телнұсқаны тұтынушыға беру |
| Аяқтаудың нысаны (деректер, құжат, ұйымдастыру- әкімшілік шешiм) | Құжаттарды қабылдағаны туралы талон береді | Телнұсқаны басшылыққа қол қоюға ұсыну |
 |
 |
| Орындалу мерзімдері | 30 минут | 9 жұмыс күн | 1 жұмыс күн | 40 минут |

      2-кесте. Пайдалану нұсқалары. Негізгі үдеріс – жануарға ветеринариялық паспорт (жануарға ветеринариялық паспорттан үзінді) берілген жағдайда

|  |
| --- |
| Негізгі үдеріс (барысы, жұмыстар ағыны) |
| Уәкілетті органның жауапты орындаушысы | Уәкілетті органның жауапты орындаушысы | Уәкілетті органның басшылығы |
| 1. Құжаттарды тіркеу | 3. Құжаттарды қарау, паспортты, үзіндіні дайындау | 5. Паспортқа, үзіндіге қол қою |
| 2. Құжаттарды қабылдағаны туралы талон беру | 4. Паспортты, үзіндіні басшылыққа қол қоюға ұсыну |
 |
|
 | 6. Тұтынушыға паспортты, үзіндіні беру |
 |

      3-кесте. Пайдалану нұсқалары. Баламалы үдеріс – жануарға ветеринариялық паспорт (жануарға ветеринариялық паспорттан үзінді) беруден бас тартылған жағдайда

|  |
| --- |
| Баламалы үдеріс (барысы, жұмыстар ағыны) |
| Уәкілетті органның жауапты орындаушысы | Уәкілетті органның жауапты орындаушысы | Уәкілетті органның басшылығы |
| 1. Құжаттарды тіркеу | 3. Құжаттарды қарау, дәлелді бас тартуды дайындау | 5. Дәлелді бас тартуға қол қою |
| 2. Құжаттарды қабылдағаны туралы талон беру | 4. Дәлелді бас тартуды басшылыққа қол қоюға ұсыну |
 |
|
 |
6. Тұтынушыға дәлелді бас тартуды беру |
 |

"Жануарға ветеринариялық

паспорт беру" мемлекеттік

қызмет көрсету регламентіне

3-қосымша

 **Мемлекеттік қызмет көрсету үдерісіндегі әрекеттердің функционалдық өзара әрекетін көрсететін сызбасы**



Балқаш қаласы әкімдігінің

2012 жылғы 16 тамыздағы

N 30/01 қаулысымен

бекітілген

 **"Ветеринариялық анықтама беру"**
**мемлекеттік қызмет көрсету регламенті**

 **1. Негізгі ұғымдар**

      1. Осы "Ветеринариялық анықтама беру" мемлекеттік қызмет көрсету регламентінде (бұдан әрі - Регламент) келесі түсініктер пайдаланылады:

      1) жауапты орындаушы – облыстық маңызы бар қаланың, аудандық маңызы бар қаланың, кенттің, ауылдың (селоның), ауылдық (селолық) округтің жергілікті атқарушы органы бөлімшесінің ветеринариялық дәрігері;

      2) тұтынушы – жеке және заңды тұлға;

      3) уәкілетті орган – облыстық маңызы бар қаланың ветеринария бөлімі, аудандық маңызы бар қаланың, кент, ауыл (село), ауылдық (селолық) округі әкімінің аппараты.

 **2. Жалпы ережелер**

      2. Осы Регламент "Әкімшілік рәсімдер туралы" Қазақстан Республикасының 2000 жылғы 27 қарашадағы Заңының 9-1 бабына және "Асыл тұқымды мал шаруашылығы және ветеринария саласындағы мемлекеттік қызметтер стандарттарын бекіту және Қазақстан Республикасы Үкіметінің 2010 жылғы 20 шілдедегі N 745 қаулысына өзгерістер мен толықтыру енгізу туралы" Қазақстан Республикасы Үкіметінің 2011 жылғы 29 сәуірдегі N 464 қаулысымен бекітілген "Ветеринариялық анықтама беру" мемлекеттік қызмет стандартына сәйкес әзірленді.

      3. Мемлекеттік қызмет мекенжай осы Регламентке 1-қосымшада көрсетілген уәкілетті органмен көрсетіледі.

      4. Көрсетілетін мемлекеттік қызметтің нысаны: автоматтандырылмаған.

      5. Мемлекеттік қызмет "Ветеринария туралы" Қазақстан Республикасының 2002 жылғы 10 шілдедегі Заңының 10 бабы 2-тармағы 20-1) тармақшасының және 35-бабы 2-тармағының негізінде жүзеге асырылады.

      6. Көрсетілетін мемлекеттік қызметтің нәтижесі ветеринариялық анықтама (қағаздағы тасымалдағышта) беру (бұдан әрі – анықтама) не жазбаша түрдегі мемлекеттік қызмет көрсетуден бас тарту туралы дәлелді жауап болып табылады.

      7. Мемлекеттік қызмет ақылы көрсетіледі (ветеринариялық анықтаманың бланктерін беру).

      Тұтынушы екінші деңгейдегі банктер немесе банк операцияларының жекелеген түрлерін жүзеге асыратын ұйымдар арқылы мемлекеттік сатып алу туралы конкурс нәтижесі бойынша анықталған бланктің құнын төлейді.

      Тұтынушы мемлекеттік қызметке ақы төлеу кезінде келесі құжаттардың нысандарын толтырады:

      1) қолма-қол ақы төлеу тәсілі кезінде – ақы төлеу туралы түбіртек;

      2) "Қазақстан Республикасының аумағында төлем құжаттарын пайдалану және ақшаның қолма-қол жасалмайтын төлемдері мен аударымдарын жүзеге асыру ережесін бекіту туралы" Қазақстан Республикасының Ұлттық Банкі Басқармасының 2000 жылғы 25 сәуірдегі N 179 қаулысымен бекітілген Қазақстан Республикасының аумағында төлем құжаттарын пайдалану және ақшаның қолма-қол жасалмайтын төлемдері мен аударымдарын жүзеге асыру ережесіне (нормативтік құқықтық актілерді мемлекеттік тіркеу Тізілімінде N 1155 болып тіркелген) сәйкес қолма-қол жасалмайтын ақы төлеу тәсілі кезінде - төлем тапсырмасы.

 **3. Мемлекеттік қызметті көрсету тәртібіне қойылатын талаптар**

      8. Мемлекеттік қызмет көрсету мәселелері бойынша, сондай-ақ, мемлекеттік қызмет көрсету барысы туралы ақпаратты мекенжайы осы Регламентке 1-қосымшада көрсетілген уәкілетті органнан, сонымен қатар Балқаш қаласы әкімдігінің интернет-ресурстарынан алуға болады.

      9. Мемлекеттік қызмет көрсету мерзімдері:

      1) мемлекеттік қызмет жүгінген күннің ішінде көрсетіледі;

      2) мемлекеттік қызметті алуға дейінгі ең жоғары рұқсат етілетін күту уақыты 30 (отыз) минуттан аспайды;

      3) мемлекеттік қызметті алушыға қызмет ұсынудың ең жоғары рұқсат етілетін уақыты 30 (отыз) минуттан аспайды.

      10. Мемлекеттік қызмет "Қазақстан Республикасындағы мерекелер туралы" Қазақстан Республикасының 2001 жылғы 13 желтоқсандағы Заңында белгіленген демалыс және мереке күндерінен басқа, жұмыс күндері, сағат 9.00-ден 18.00-ге дейін, сағат 13.00-ден 14.00-ге дейінгі түскі үзіліспен ұсынылады.

      11. Мемлекеттік қызметті көрсетуден бас тарту үшін мыналар:

      1) егер жануар, жануардан алынатын өнім және шикізат (бұдан әрі – объект) қолайсыз аймақтан тасымалданған жағдайда;

      2) жұқпалы сипаттағы ауру анықталғанда;

      3) жануардың жеке нөмірі болмағанда;

      4) орны ауыстырылатын (тасымалданатын) объектінің, көлік құралының ветеринариялық-санитариялық талаптарға және қауіпсіздік талаптарына сәйкессіздігі негіз болып табылады.

      12. Мемлекеттік қызметті алу үшін тұтынушыдан құжаттар алған сәттен мемлекеттік қызметтің нәтижесін беру сәтіне дейін мемлекеттік қызметті көрсету кезеңдері:

      1) тұтынушы уәкілетті органға жүгінеді және осы Регламенттің 15-тармағына сәйкес құжаттарды ұсынады;

      2) уәкілетті органның жауапты орындаушысы түскен құжаттарды тексереді, қызмет көрсетудің нәтижесін ресімдейді, дәлелді бас тарту немесе анықтаманы дайындайды, басшылыққа қол қоюға ұсынады, тұтынушыға мемлекеттік қызмет көрсету нәтижесін береді.

      13. Мемлекеттік қызмет көрсету үшін тұтынушының құжаттарын қабылдауды бір тұлға уәкілетті органның жұмыс кестесінің негізінде жұмыс күні бойы жүзеге асырады.

 **4. Мемлекеттік қызметтерді көрсету үдерісінде әрекеттер тәртібінің сипаттамасы**

      14. Мемлекеттік қызмет тұтынушы не оның өкілі тікелей жүгінгенде көрсетіледі.

      Мемлекеттік қызмет тұтынушысының өтінішін жауапты орындаушы жеке және заңды тұлғалардың өтініштерін тіркеу журналында, тұтынушының мемлекеттік қызметті алатын уақытын көрсетіп тіркейді.

      15. Мемлекеттік қызметті алуға қажетті құжаттар және оларға қойылатын талаптар тізбесі:

      1) жануарға ветеринариялық паспорт;

      2) тері-жүн шикізатына, жануардың жеке нөмірі көрсетілген жапсырма міндетті түрде қажет;

      3) ветеринариялық анықтама бланкі құнын төлеуін растайтын құжат.

      16. Мемлекеттік қызмет көрсету үдерісінде келесі құрылымдық-функционалдық бірліктер (бұдан әрі – ҚФБ) тартылады – мемлекеттік қызмет көрсету үдерісіне қатысатын уәкілетті органның жауапты тұлғалары:

      1) уәкілетті органның басшылығы;

      2) уәкілетті органның жауапты орындаушысы.

      17. Әр әкімшілік әрекетінің орындалу мерзімін көрсете отырып, әр ҚФБ әкімшілік әрекеттер реттілігінің және өзара әрекетінің мәтінді кестелік сипаттамасы осы Регламентке 2-қосымшада келтірілген.

      18. Мемлекеттік қызмет көрсету үдерісіндегі әкімшілік әрекеттердің логикалық реттілігі мен ҚФБ арасындағы өзара байланысты көрсететін сызбасы осы Регламентке 3-қосымшада келтірілген.

 **5. Мемлекеттік қызметті көрсететін лауазымды тұлғалардың жауапкершілігі**

      19. Уәкілетті органның басшысы (бұдан әрі – лауазымды тұлға) мемлекеттік қызмет көрсетуге жауапты тұлға болып табылады.

      Лауазымды тұлға Қазақстан Республикасының заңнамасына сәйкес белгіленген мерзімде мемлекеттік қызмет көрсетуді жүзеге асыруға жауапты болады.

"Ветеринариялық анықтама

беру" мемлекеттік қызмет

көрсету регламентіне

1-қосымша

 **Уәкілетті органдардың мекенжайлары**

|  |  |  |  |  |
| --- | --- | --- | --- | --- |
| N | Мекеме атауы | Елдi мекен атауы | Байланыс телефоны | Заңды мекенжайы |
| 1 | 2 | 3 | 4 | 5 |
| Балқаш қаласы |
| 1 | "Балқаш қаласының ауыл шаруашылығы және ветеринария бөлімі" ММ | Балқаш қаласы | 8 (71036)-4-41-62 | 100300, Балқаш қаласы, Уалиханов көшесі, 5, каб. N 10 |
| 2 | "Қоңырат кенті әкiмiнiң аппараты" ММ | Қоңырат кенті | 8 (71036)-6-44-17 | 100300, Балқаш қаласы, Қоңырат кенті, Зайцев көшесі, 20-1 |
| 3 | "Гүлшат кенті әкiмiнiң аппараты" ММ | Гүлшат кенті | 8 (71036)-5-39-53 | 100300, Балқаш қаласы, Гүлшат кенті, Ағыбай батыр көшесі |
| 4 | "Саяқ кенті әкiмiнiң аппараты" ММ | Саяқ кенті | 8 (71041)-3-53-08 | 100300, Балқаш қаласы, Саяқ кенті, Парковая көшесі, 5 |

      Ескерту: ММ – мемлекеттік мекеме.

"Ветеринариялық анықтама

беру" мемлекеттік қызмет

көрсету регламентіне

2-қосымша

 **Әр әкімшілік әрекеттің, әр ҚФБ әкімшілік әрекеттер реттілігінің және өзара әрекетінің мәтінді кестелік сипаттамасы**

      Кесте 1. ҚФБ әрекеттерінің барысы.

|  |
| --- |
| Негізгі үдерістің іс-қимылдары (барысы, жұмыстар ағыны) |
| Іс-қимылдың (барысы, жұмыстар ағыны) N | 1 | 2 | 3 | 4 |
| ҚФБ атауы | Уәкілетті органның жауапты орындаушысы | Уәкілетті органның жауапты орындаушысы | Уәкілетті органның басшылығы | Уәкілетті органның жауапты орындаушысы |
| Іс-қимылдың (үдерістің, операция рәсімінің) атауы және олардың сипаттамасы | Құжаттарды тіркеу | Құжаттарды қарау, анықтаманы немесе дәлелді бас тартуды дайындау | Анықтамаға немесе дәлелді бас тартуға қол қою | Анықтаманы немесе дәлелді бас тартуды тұтынушыға беру |
| Аяқтаудың нысаны (деректер, құжат, ұйымдастыру-әкімшілік шешiм) |
 | Анықтаманы немесе дәлелді бас тартуды басшылыққа қол қоюға ұсыну | - | - |
| Орындалу мерзімдері | 30 минут | жүгінген күні бойы | жүгінген күні бойы | 30 минут |

      2 кесте. Пайдалану нұсқалары. Негізгі үдеріс – ветеринариялық анықтама берілген жағдайда

|  |
| --- |
| Негізгі үдеріс (барысы, жұмыстар ағыны) |
| Уәкілетті органның жауапты орындаушысы | Уәкілетті органның жауапты орындаушысы | Уәкілетті органның басшылығы |
| 1. Құжаттарды тіркеу | 3. Анықтаманы басшылыққа қол қоюға ұсыну  | 5. Тұтынушыға анықтаманы беру |
| 2. Құжаттарды қарау, анықтаманы дайындау | 4. Анықтамаға қол қою | - |

      3 Кесте. Пайдалану нұсқалары. Баламалы үдеріс – ветеринариялық анықтама ресiмдеуден бас тартқан жағдайда

|  |
| --- |
| Баламалы үдеріс (барысы, жұмыстар ағыны) |
| Уәкілетті органның жауапты орындаушысы | Уәкілетті органның жауапты орындаушысы | Уәкілетті органның басшылығы |
| 1. Құжаттарды тіркеу | 3. Дәлелді бас тартуды басшылыққа қол қоюға ұсыну | 5. Тұтынушыға дәлелді бас тартуды беру |
| 2. Құжаттарды қарау, дәлелді бас тартуды дайындау | 4. Дәлелді бас тартуға қол қою | - |

"Ветеринариялық анықтама

беру" мемлекеттік қызмет

көрсету регламентіне

3-қосымша

 **Мемлекеттік қызмет көрсету үдерісіндегі әкімшілік әрекеттердің функционалдық өзара әрекет сызбасы**



 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК